 Jeremaya 17  E ji mkpịsị ígwè dee mmehie Juda. E ji mkpịsị dayamọnd kanye ya ná mbadamba nkume nke bụ obi ha, kanyekwa ya nelu mpi ebe ịchụàjà ha.Ọbụna ụmụ ha na-echeta ebe ịchụàjà ha na ogwe osisi ha dị nsọ ndị dị nakụkụ osisi jupụtara nakwụkwọ ndụ, nelu ugwu ndị dị elu,nugwu ndị dị nọhịa. M ga-eme ka e bukọrọ ihe onwunwe gị na akụ gị niile dị oké ọnụ ahịa; m ga-eme ka e bukọrọ ihe dị nebe ndị dị elu gị, nihi mmehie ị na-eme nókèala gị niile.I ji aka gị gbahapụ ihe nketa gị, nke m nyere gị. M ga-emekwa ka i jeere ndị iro gị ozi nala ị na-amaghị; nihi na iwe m amụnyewo unu ọkụ. Ọ ga na-erekwa ruo mgbe a na-akaghị aka.Nke a bụ ihe Jehova kwuru: Onye a bụrụ ọnụ ka dimkpa nke tụkwasịrị mmadụ obi bụ, nke dabeere nogwe aka bụ anụ ahụ, nke wepụrụ obi ya nebe Jehova nọ.Ọ ga-adị ka osisi guzo naanị ya na mbara ọzara, ọ gaghị ahụ mgbe ihe ọma bịara; kama ọ ga-ebi nebe kpọrọ nkụ nala ịkpa, nala nnu nke ọ na-adịghị onye bi ya.Ngọzi na-adịrị dimkpa nke tụkwasịrị Jehova obi, onye Jehova bụ obi ike ya.Ọ ga-adị ka osisi a kụrụ nakụkụ mmiri, nke gbanyere mgbọrọgwụ nakụkụ ọwa mmiri; ọ gaghịkwa ahụ mgbe okpomọkụ bịara, kama akwụkwọ ya ga na-ama pokopoko. Ọ gaghị echegbu onwe ya nafọ e nwere ụkọ mmiri ozuzo, ọ gaghịkwa akwụsị ịmị mkpụrụ.Obi dị aghụghọ karịa ihe ọ bụla ọzọ, o sikwara ike njite. Ònye pụrụ ịmara ya?Mụ onwe m bụ Jehova na-enyocha obi, na-enyocha akụrụ, ọbụna ịkwụ onye ọ bụla ụgwọ dị ka ụzọ ya si dị, dị ka ihe o metara si dị.Dị ka ọkwà nke kpokọtara àkwá ọ na-eyighị, otú ahụ ka onye ji ikpe na-ezighị ezi na-akpa akụ dị. Ọ ga-ahapụ ya nọkara ndụ ya, nikpeazụ ya, ọ ga-abụ onye na-amaghị ihe.Ocheeze dị ebube dị nelu site ná mmalite; ọ bụ ya bụ ebe nsọ anyị.Jehova, olileanya Izrel, ihere ga-eme ndị niile hapụrụ gị. Ndị si nife m ofufe dapụ, a ga-ede aha ha nájá, nihi na ha ahapụwo isi iyi nke mmiri na-enye ndụ, bụ Jehova.Jehova, biko, gwọọ m, m ga-abụkwa onye a gwọrọ. Zọpụta m, m ga-abụkwa onye a zọpụtara; nihi na ị bụ otuto m.Lee! E nwere ndị na-asị m: Olee ebe okwu Jehova dị? Biko, ya mezuo.Ma mụ onwe m emeghị ngwa ngwa kwụsị ịbụ onye ọzụzụ atụrụ nke na-eso gị, ụbọchị ọdachi agụghịkwa m agụụ. Gị onwe gị maara ihe egbugbere ọnụ m kwuru; ọ bụ nihu gị ka m kwuru ya.Abụla ihe na-emenye m ụjọ. Ị bụ ebe mgbaba m nụbọchị ọdachi.Ka ihere mee ndị na-akpagbu m, ma ekwela ka ihere mee m. Ka ọ bụrụ ha ka ụjọ ga-ejide, ma ekwela ka ụjọ jide m. Mee ka ụbọchị ọdachi bịakwasị ha, mee ka ọkpụkpụ ha gbajisịa ọbụna okpukpu abụọ.Nke a bụ ihe Jehova gwara m: Gaa guzoro nọnụ ụzọ ámá nke ụmụ ndị m, ebe ndị eze Juda na-esi abata ma na-apụ, nakwa nọnụ ụzọ ámá niile dị na Jeruselem.Sịkwa ha, Nụrụnụ okwu Jehova, unu ndị eze Juda na unu ndị Juda niile na unu niile ndị bi na Jeruselem, ndị na-esi nọnụ ụzọ ámá ndị a abata.Nke a bụ ihe Jehova kwuru: Lezienụ mkpụrụ obi unu anya, ọ bụrụgodị na unu nwere ibu ọ bụla unu ga-esirịrị nọnụ ụzọ ámá Jeruselem bubata, unu ebubatala ya nụbọchị izu ike.Unu esikwala nụlọ unu bupụta ibu ọ bụla nụbọchị izu ike; unu arụkwala ọrụ ọ bụla. Doonụ ụbọchị izu ike nsọ, dị nnọọ ka m nyere nna nna unu hà niwu;ma ha egeghị ntị, ha atọghịkwa ntị nala, ha wee kwesie olu ike ka ha ghara ige ntị, gharakwa ịnara ịdọ aka ná ntị.Ọ ga-erukwa na ọ bụrụ na unu erubere m nnọọ isi, ka Jehova kwuru, wee ghara isi nọnụ ụzọ ámá obodo a bubata ibu nụbọchị izu ike, dookwa ụbọchị izu ike nsọ site nịhapụ ịrụ ọrụ ọ bụla na ya,ndị eze ga-esi nọnụ ụzọ ámá obodo a na-abata, ha na ndị ha mere ndị isi. Ha ga-anọkwasị nocheeze Devid, nọrọkwa nụgbọ ịnyịnya nakwa nelu ịnyịnya, ha na ndị ha ji mere ndị isi, ndị ikom Juda na ndị bi na Jeruselem; a ga-ebikwa nobodo a ruo mgbe ebighị ebi.Ndị mmadụ ga-esi nobodo ndị dị na Juda, sikwa na gburugburu Jeruselem nakwa nala Benjamin nakwa nala dị larịị nakwa nógbè bụ ugwu ugwu nakwa na Negeb na-eweta àjà a na-esurecha nọkụ na àjà nkịtị na àjà ọka na frankinsens, wetakwa àjà ekele nụlọ Jehova.Ma ọ bụrụ na unu erubereghị m isi site nido ụbọchị izu ike nsọ, gharakwa ibu ibu, ma unu eburu ya na-abata nọnụ ụzọ ámá Jeruselem nụbọchị izu ike, m ga-esunye ọnụ ụzọ ámá ya niile ọkụ, ọ ga-erepịa ụlọ elu ndị dị na Jeruselem, a gaghịkwa emenyụ ya emenyụ. 